《和参寥寄秦少游》
宋代·释元净

岩栖木食已皤然，交旧何人慰眼前。
素与昼公心印合，每思秦子意珠圆。
当年步月来幽谷，柱杖穿云冒夕烟。
台阁山林本无异，故应文字未离禅。

作者简介：释元净（一○一一～一○九一），字无象，于潜（今浙江临安西）人，俗姓徐。年十岁出家，十八学于天竺慈云师，二十五岁赐紫衣及辩才号，后退居龙井寿圣院。哲宗元祐六年卒，年八十一。事见《咸淳临安志》卷七○、《栾城后集》卷二四《龙井辩才法师塔铭》。今录诗十八首。